CELEX: 62016CN0217
Language: lv
Date: 2016-04-18 00:00:00
Title: Lieta C-217/16: Lūgums sniegt prejudiciālu nolēmumu, ko 2016. gada 18. aprīlī iesniedza Efeteio Athinon (Grieķija) – Eiropas Komisija/Zagori pašvaldība

20.6.2016   
            
            
               LV
            
            
               Eiropas Savienības Oficiālais Vēstnesis
            
            
               C 222/7
            
         Lūgums sniegt prejudiciālu nolēmumu, ko 2016. gada 18. aprīlī iesniedza Efeteio Athinon (Grieķija) – Eiropas Komisija/Zagori pašvaldība
   (Lieta C-217/16)
   (2016/C 222/09)
   Tiesvedības valoda – grieķu
   
      Iesniedzējtiesa
   
   
      Efeteio Athinon (Atēnu Apelācijas tiesa, Grieķija)
   
      Pamatlietas puses
   
   
      Prasītāja: Eiropas Komisija
   
      Atbildētāja: Zagori pašvaldība
   
      Prejudiciālie jautājumi
   
   
               1)
            
            
               Ja īpašums, kas atrodas trešo personu rokās un kam uzlikts Eiropas Komisijas noteikts arests, ir privāts aizdevums, un ja sākotnējā prasība, kuras apmierināšanai tiek veikta piespiedu izpilde, izriet no tiesiskajām attiecībām, ko regulē no iepriekš minētajiem Eiropas Komisijas aktiem radušās publiskās tiesības[,] kāds ir Eiropas Komisijas aktu, tai īstenojot savas Regulās Nr. 2052/88 (1), Nr. 4253/1988 (2) un Nr. 4256/1988 (3) minētās kompetences, raksturs un – precīzāk – vai šādi Komisijas akti [ir] akti, ko regulē publiskās tiesības un kas katrā ziņā rada administratīvi tiesiskus strīdus pēc būtības, vai tie tomēr ir akti, ko regulē privātās tiesības un kas rada privāttiesiskus strīdus?
            
         
               2)
            
            
               Ievērojot LESD 299. pantu, saskaņā ar kuru tādu Eiropas Komisijas aktu piespiedu izpildi, kas uzliek finansiālas saistības personām, kas nav dalībvalstis, reglamentē tās valsts civilprocesa normas, kuras teritorijā tiek veikta [oriģ. 11. lpp.] piespiedu izpilde un, ievērojot tā paša panta noteikumu, atbilstīgi kuram sūdzības par nepareizu izpildi ir attiecīgās valsts tiesu jurisdikcijā, kā tiek noteikta valsts tiesu kompetence par strīdiem, kas izriet no šādas izpildes, kur atbilstīgi valsts tiesiskajam regulējumam tādi strīdi ir administratīvi tiesiski strīdi pēc būtības, proti, kur konkrētās attiecības ir tādas, ko regulē publiskās tiesības?
            
         
               3)
            
            
               Vai tādu Eiropas Komisijas aktu piespiedu izpildes gadījumā, kas pieņemti, īstenojot Regulas Nr. 2052/88, Nr. 4253/1988 un Nr. 4256/1988, un kas uzliek finansiālas saistības personām, kas nav dalībvalstis, parādnieka pasīvo leģitimāciju [nosaka] uz valsts tiesību pamata vai uz Savienības tiesību pamata?
            
         
               4)
            
            
               Ja subjekts, kam ir jāpilda no Eiropas Komisijas akta, kas pieņemts, īstenojot Regulas Nr. 2052/88, Nr. 4253/1988 un Nr. 4258/1988, izrietošas finansiālas saistības, ir vēlāk likvidēts pašvaldības uzņēmums, vai saskaņā ar iepriekš minētajām regulām pašvaldība, kurai pieder minētais uzņēmums, ir atbildīga par konkrēto finansiālo saistību pret Eiropas Komisiju izpildi?
            
         
      (1)  OV L 185, 15.07.1988., 9. lpp.
   
   
      (2)  OV L 374, 31.12.1988., 1. lpp.
   
   
      (3)  OV L 374, 31.12.1988., 25. lpp.